title: 2004/722/EK: Eiropas Parlamenta Lēmums, (2004. gada 21. aprīlis), par sestā, septītā un astotā Eiropas Attīstības fondu 2002. finanšu gada kontu slēgšanu

text:
               21.4.2004

               LV

               Eiropas Savienības Oficiālais Vēstnesis

               L 330/16

         EIROPAS PARLAMENTA LĒMUMS,
   (2004. gada 21. aprīlis),
   par sestā, septītā un astotā Eiropas Attīstības fondu 2002. finanšu gada kontu slēgšanu
   (2004/722/EK)

    ---documentbreak---

               21.4.2004

               LV

               Eiropas Savienības Oficiālais Vēstnesis

               L 330/16

         EIROPAS PARLAMENTA REZOLŪCIJA,
   par piezīmēm, kuras pievienotas lēmumam, ar ko apstiprina, ka Komisija ir izpildījusi sestā, septītā un astotā Eiropas Attīstības fondu 2002. finanšu gada budžetu


title: Eiropas Parlamenta Prezidija Lēmums ( 2014. gada 15. septembris ), ar ko groza Eiropas Parlamenta deputātu nolikuma īstenošanas noteikumus

text:
               30.9.2014

               LV

               Eiropas Savienības Oficiālais Vēstnesis

               C 340/3

         EIROPAS PARLAMENTA PREZIDIJA LĒMUMS
   (2014. gada 15. septembris),
   ar ko groza Eiropas Parlamenta deputātu nolikuma īstenošanas noteikumus
   2014/C 340/04
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Eiropas Parlamenta deputātu nolikumu (1) (“Nolikums”),
   ņemot vērā Eiropas Parlamenta Reglamenta 10. un 25. pantu,
   tā kā:

               (1)

               Vairāki Eiropas Parlamenta deputāti turpina saņemt algu, pārejas pabalstu un pensiju saskaņā ar savas valsts sistēmu, izmantojot iespēju, kas 2009. gadā paredzēta Nolikuma 25. pantā. Saskaņā ar Nolikuma 26. panta 2. punktu šādi lēmumi ir galīgi un nav atsaucami, un saskaņā ar Nolikuma 25. panta 1. punktu tie ir spēkā visā deputāta darbības laikā.

               (2)

               Saskaņā ar Eiropas Parlamenta deputātu nolikuma īstenošanas noteikumu (2) (“Īstenošanas noteikumi”) 81. panta 4. punktu šie deputāti saglabā tiesības uz medicīnas izdevumu atmaksu no Parlamenta ar nosacījumu, ka viņi saņem valsts pensiju un ka viņiem nav veselības apdrošināšanas pamatseguma.

               (3)

               Ir izrādījies, ka Īstenošanas noteikumu 81. panta 4. punktu nav iespējams piemērot visos gadījumos, kuros deputātam būtu tiesības pieprasīt no Parlamenta medicīnas izdevumu atmaksu.

               (4)

               Ja sava pilnvaru termiņa laikā deputāts slimo ar slimību, kas atzīta par smagu un liedz turpināt darbu līdz pilnvaru beigām, Parlamentam, ja ir ievēroti attiecīgi nosacījumi, būtu jānodrošina, ka ārstēšana tiek turpināta tik ilgi, cik tas ir medicīniski nepieciešams.

               (5)

               Konkrētāk, medicīnas izdevumi būtu jāatmaksā vienīgi tajos gadījumos, kad smagā slimība ir sākusies pilnvaru laikā un ir liegusi deputātam pildīt pienākumus atlikušajā pilnvaru laikā, Parlaments deputāta pilnvaru laikā ir atzinis šo slimību par smagu un slimības ārstēšana ir sākta deputāta pilnvaru laikā.

               (6)

               Turklāt gadījumos, kad medicīnas izdevumus daļēji sedz valsts līmenī, Parlamentam būtu jāatbild tikai par šo izdevumu nesegto daļu,

         IR PIEŅĒMIS ŠO LĒMUMU.
   1. pants
   Īstenošanas noteikumu 81. pantam pievieno šādu punktu:

      “5.   Bijušie deputāti, kuri saņem pensiju atbilstīgi valsts shēmai, piemērojot Nolikuma 25. vai 29. pantu, un slimo ar slimību, kas atzīta par smagu, ir tiesīgi uz tādu medicīnas izdevumu atmaksu, kuri saistīti ar uzsāktas ārstēšanas turpināšanu, atbilstoši šajos īstenošanas noteikumos paredzētajiem nosacījumiem un ja:

                  a)

                  smagā slimība ir sākusies pilnvaru laikā un ir liegusi deputātam pildīt pienākumus atlikušajā pilnvaru laikā;

                  b)

                  Parlaments deputāta pilnvaru laikā ir atzinis šo slimību par smagu un

                  c)

                  slimības ārstēšana ir sākta deputāta pilnvaru laikā.

            Ja bijušajam deputātam ir veselības apdrošināšanas pamatsegums, šīs tiesības piemēro papildinoši, proti, lai segtu izmaksas, kuras netiek segtas no pamatseguma.”

   2. pants
   1.   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   2.   Šo lēmumu piemēro no 2014. gada 1. jūlija.

      (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).

      (2)  Prezidija 2008. gada 19. maija un 9. jūlija lēmums attiecībā uz Eiropas Parlamenta deputātu nolikuma īstenošanas pasākumiem (OV C 159, 13.7.2009., 1. lpp.).


title: 2005/25/EK, Euratom: Padomes Lēmums (2004. gada 21. jūnijs), ar ko ieceļ Ekonomikas un sociālo lietu komitejas locekli no Zviedrijas

text:
               19.1.2005

               LV

               Eiropas Savienības Oficiālais Vēstnesis

               L 15/8

         PADOMES LĒMUMS
   (2004. gada 21. jūnijs),
   ar ko ieceļ Ekonomikas un sociālo lietu komitejas locekli no Zviedrijas
   (2005/25/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 259. pantu,
   ņemot vērā Eiropas Atomenerģijas Kopienas dibināšanas līgumu un jo īpaši tā 167. pantu,
   ņemot vērā Padomes 2002. gada 17. septembra Lēmumu 2002/758/EK, Euratom, ar kuru tiek iecelti Ekonomikas un sociālo lietu komitejas locekļi laikposmam no 2002. gada 21. septembra līdz 2006. gada 20. septembrim (1),

         ņemot vērā Zviedrijas valdības iesniegto kandidatūru,
   saņēmusi Eiropas Kopienu Komisijas atzinumu,
   IR PIEŅĒMUSI ŠĀDU LĒMUMU.
   Vienīgais pants
   Ar šo Uno WESTERLUND kunga vietā uz atlikušo pilnvaru laiku, kas beidzas 2006. gada 20. septembrī, par Ekonomikas un sociālo lietu komitejas locekli ieceļ Thomas JANSON kungu.

      Luksemburgā, 2004. gada 21. jūnijā

            Padomes vārdā —

            priekšsēdētājs

         J. WALSH

      (1)  OV L 253, 21.9.2002., 9. lpp.


Svarīgs juridisks paziņojums

|

31985D0071

Komisijas Lēmums (1984. gada 21. decembris) par to ķīmisko vielu sarakstu, kas izziņotas saskaņā ar Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu

Oficiālais Vēstnesis L 030 , 02/02/1985 Lpp. 0033 - 0034 Speciālizdevums somu valodā: Nodaļa 13 Sējums 14 Lpp. 0150  Speciālizdevums spāņu valodā: Nodaļa 13 Sējums 18 Lpp. 0196  Speciālizdevums zviedru valodā: Nodaļa 13 Sējums 14 Lpp. 0150  Speciālizdevums portugāļu valodā Nodaļa 13 Sējums 18 Lpp. 0196  CS.ES Nodaļa 13 Sējums 008 Lpp. 5  - 6 ET.ES Nodaļa 13 Sējums 008 Lpp. 5  - 6 HU.ES Nodaļa 13 Sējums 008 Lpp. 5  - 6 LT.ES Nodaļa 13 Sējums 008 Lpp. 5  - 6 LV.ES Nodaļa 13 Sējums 008 Lpp. 5  - 6 MT.ES Nodaļa 13 Sējums 008 Lpp. 5  - 6 PL.ES Nodaļa 13 Sējums 008 Lpp. 5  - 6 PL.ES Nodaļa 13 Sējums 008 Lpp. 6  - 6 SK.ES Nodaļa 13 Sējums 008 Lpp. 5  - 6 SL.ES Nodaļa 13 Sējums 008 Lpp. 5  - 6

		Komisijas Lēmums(1984. gada 21. decembris)par to ķīmisko vielu sarakstu, kas izziņotas saskaņā ar Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu(85/71/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Direktīvu 79/831/EEK [2], un jo īpaši tās 13. pantu,tā kā Direktīvas 67/548/EEK 13. panta 2. punkts paredz, ka Komisija sagatavo to vielu sarakstu, kuras izziņotas saskaņā ar minēto direktīvu;tā kā Direktīvas 67/548/EEK 13. panta 3. punkts paredz, ka par saraksta struktūru un par tajā iekļaujamo informāciju lemj, ievērojot 21. pantā noteikto procedūru;tā kā, ņemot vērā Direktīvas 67/548/EEK mērķus, proti, cilvēku un dabas vides aizsardzību pret riska faktoriem, kas rodas, laižot tirgū jaunas vielas, šo sarakstu ieteicams publicēt;tā kā šajā lēmumā paredzētie pasākumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā,IR PIEŅĒMUSI ŠO LĒMUMU.1. pantsĶīmisko vielu sarakstu, turpmāk tekstā – “saraksts”, ko Komisija sagatavo saskaņā ar Direktīvas 67/548/EEK 13. panta 2. punktu, sastāda, ievērojot pielikumā izklāstītos noteikumus.2. pantsŠo sarakstu, kurā ir iekļautas ķīmiskās vielas, kas saskaņā ar Direktīvas 67/548/EEK 6. pantu ir izziņotas līdz EINECS saraksta publicēšanas gada 1. jūlijam, publicē Eiropas Kopienu Oficiālajā Vēstnesī ne vēlāk kā tā paša gada 31. decembrī. Saraksta papildinājumus publicē Eiropas Kopienu Oficiālajā Vēstnesī ne vēlāk kā nākamā gada 31. decembrī, aptverot laikposmu no iepriekšējā gada 1. jūlija līdz publicēšanas gada 30. jūnijam.Briselē, 1984. gada 21. decembrīKomisijas vārdā –Komisijas loceklisKarl-Heinz narjes[1] OV 196, 16.8.1967., 1. lpp.[2] OV L 259, 15.10.1979., 10. lpp.--------------------------------------------------PIELIKUMSSaraksta sagatavošanas procedūra1. Šo sarakstu sagatavo un uztur kārtībā Komisija, pamatojoties uz informāciju, ko tai piegādā dalībvalstu kompetentās iestādes saskaņā ar direktīvas 9. pantu.2. Sarakstā iekļauj šādas ziņas par katru vielu:- paziņojuma numuru,- vielas nosaukumu.Attiecībā uz bīstamām vielām, pēc to iekļaušanas direktīvas I pielikumā tām turklāt norāda klasifikāciju saskaņā ar direktīvas 4. pantu, kā arī EEK numuru.3. Saskaņā ar 4. punkta noteikumiem vielai norāda:- tās tirdzniecības nosaukumu(-us) un- ķīmisko nosaukumu saskaņā ar IUPAC nomenklatūru.4. Ja to pieprasa dalībvalsts kompetentā iestāde saskaņā ar direktīvas 11. pantu, vielai norāda tikai tās tirdzniecības nosaukumu(-us), ko paziņojis iesniedzējs saskaņā ar direktīvas 6. panta 1. punktu.Ja tā ir bīstama viela, šādu vielas nosaukumu drīkst norādīt līdz brīdim, kamēr šī viela nav iekļauta direktīvas I pielikumā. Pēc iekļaušanas I pielikumā tajā iekļautos nosaukumus pievieno sarakstam.Ja viela nav klasificējama kā bīstama, šādu vielas nosaukumu drīkst norādīt ne ilgāk kā trīs gadus pēc tam, kad tā pirmoreiz tikusi iekļauta sarakstā. Tomēr, lai nodrošinātu direktīvas 7. panta 3. punkta ievērošanu, ja pēc attiecīgās kompetentās iestādes ieskatiem ķīmiskais nosaukums saskaņā ar IUPAC nomenklatūru izpauž informāciju par vielas komerciālo izmantošanu vai ražošanu, šai vielai norāda tikai tās tirdzniecības nosaukumu(-us) tik ilgi, cik ilgi to pieprasa šī kompetentā iestāde.--------------------------------------------------Komisijas DeklarācijaPapildinot direktīvas I pielikumu ar jaunām bīstamām vielām, Komisija apņemas regulāri, kad vien iespējams, izmantot IUPAC nosaukumus.--------------------------------------------------


title: Padomes Lēmums (KĀDP) 2017/348 (2017. gada 27. februāris), ar ko pagarina pilnvaru termiņu Eiropas Savienības īpašajam pārstāvim Kosovā (Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju. )

text:
                  28.2.2017

                  LV

                  Eiropas Savienības Oficiālais Vēstnesis

                  L 50/75

            PADOMES LĒMUMS (KĀDP) 2017/348
      (2017. gada 27. februāris),
      ar ko pagarina pilnvaru termiņu Eiropas Savienības īpašajam pārstāvim Kosovā (*1)

      EIROPAS SAVIENĪBAS PADOME,
      ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
      ņemot vērā Savienības Augstās pārstāves ārlietās un drošības politikas jautājumos priekšlikumu,
      tā kā:

                  (1)

                  Padome 2016. gada 4. augustā pieņēma Lēmumu 2016/1338 (KĀDP), ar kuru groza Lēmumu (KĀDP) 2015/2052, pagarinot pilnvaru termiņu Eiropas Savienības īpašajam pārstāvim Kosovā (1) un par Eiropas Savienības īpašo pārstāvi (ESĪP) Kosovā ieceļot Nataliya APOSTOLOVA kundzi. Paredzēts, ka ESĪP pilnvaru termiņš beigsies 2017. gada 28. februārī.

                  (2)

                  ESĪP pilnvaru termiņš būtu jāpagarina vēl par 16 mēnešiem.

                  (3)

                  ESĪP pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

            IR PIEŅĒMUSI ŠO LĒMUMU.
      1. pants
      Eiropas Savienības īpašais pārstāvis
      ESĪP Kosovā Nataliya APOSTOLOVA kundzes pilnvaru termiņš tiek pagarināts līdz 2018. gada 30. jūnijam. Padome, pamatojoties uz Politikas un drošības komitejas (PDK) izvērtējumu un Savienības Augstā pārstāvja ārlietās un drošības politikas jautājumos (AP) iesniegtu priekšlikumu, var pieņemt lēmumu, ka ESĪP pilnvaras beidzas agrāk.
      2. pants
      Politikas mērķi
      ESĪP pilnvaru pamatā ir Savienības politikas mērķi Kosovā. Tie ietver vadošas lomas uzņemšanos, veicinot stabilas, dzīvotspējīgas, mierīgas, demokrātiskas un etniski daudzveidīgas Kosovas izveidi, nostiprinot stabilitāti reģionā un sekmējot reģionālu sadarbību un labas kaimiņattiecības Rietumbalkānos, mudinot Kosovu ievērot tiesiskumu un aizsargāt minoritātes un kultūras un reliģisko mantojumu, atbalstot Kosovas Eiropas perspektīvu un tuvināšanos Savienībai atbilstīgi reģiona perspektīvai un saskaņā ar Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu (2) (turpmāk “Stabilizācijas un asociācijas nolīgums”) un Padomes Lēmumu (ES) 2015/1988 (3) un atbilstīgi attiecīgajiem Padomes secinājumiem.
      3. pants
      Pilnvaras
      Lai sasniegtu politikas mērķus, ESĪP ir pilnvarots:

                  a)

                  piedāvāt Savienības konsultācijas un atbalstu politiskajā procesā;

                  b)

                  veicināt vispārēju Savienības politikas koordināciju Kosovā;

                  c)

                  pastiprināt Savienības klātbūtni visā Kosovā un nodrošināt tās konsekvenci un efektivitāti;

                  d)

                  Eiropas Savienības tiesiskuma misijas Kosovā (EULEX KOSOVO) vadītājam sniegt norādījumus par vietējiem politiskiem jautājumiem, tostarp par politiskiem aspektiem jautājumos, kas saistīti ar izpildes pienākumiem;

                  e)

                  nodrošināt konsekvenci un saskaņotību Savienības darbībā Kosovā, tostarp uz vietas vadot EULEX pārejas procesu, iespējamai darbību nodošanai, attiecīgi, ESĪP/ES birojam un/vai vietējām iestādēm;

                  f)

                  atbalstīt Kosovas Eiropas perspektīvu un tuvināšanos Savienībai atbilstīgi reģiona perspektīvai un saskaņā ar Stabilizācijas un asociācijas nolīgumu un Lēmumu (ES) 2015/1988, un atbilstīgi attiecīgajiem Padomes secinājumiem, mērķtiecīgi veidojot saziņu ar sabiedrību un īstenojot Savienības informēšanas pasākumus, lai Kosovas sabiedrībā nodrošinātu plašāku izpratni un tās atbalstu ar Savienību saistītos jautājumos, tostarp attiecībā uz EULEX darbu;

                  g)

                  ar visiem ESĪP pieejamajiem līdzekļiem un instrumentiem un ar ES biroja Kosovā atbalstu pārraudzīt, atbalstīt un veicināt politisku, ekonomisku un Eiropas prioritāšu īstenošanu saskaņā ar attiecīgo iestāžu kompetenci un atbildību un atbalstīt Stabilizācijas un asociācijas nolīguma īstenošanu, tostarp ar Eiropas reformu programmu;

                  h)

                  saskaņā ar Savienības cilvēktiesību politiku un Savienības Pamatnostādnēm cilvēktiesību jomā attīstīt un nostiprināt cilvēktiesību un pamatbrīvību ievērošanu Kosovā, tostarp attiecībā uz sievietēm un bērniem, kā arī minoritāšu aizsardzību;

                  i)

                  palīdzēt risināt Savienības sekmēto Belgradas un Prištinas dialogu;

                  j)

                  attiecīgā gadījumā atbalstīt specializēto palātu un Specializētās prokuratūras pilnvaras, tostarp izmantojot saziņu un izpratnes veicināšanas pasākumus.

            4. pants
      Pilnvaru īstenošana
      1.   ESĪP ir atbildīgs par pilnvaru īstenošanu, rīkojoties AP pakļautībā.
      2.   PDK uztur privileģētus sakarus ar ESĪP un ir galvenais ESĪP kontaktpunkts saziņā ar Padomi. Neskarot AP pilnvaras, PDK saskaņā ar savām pilnvarām ESĪP sniedz stratēģiskas norādes un politisku virzību.
      3.   ESĪP savu rīcību cieši koordinē ar Eiropas Ārējās darbības dienestu (EĀDD) un tā attiecīgajām struktūrām.
      5. pants
      Finansējums
      1.   ESĪP pilnvaru īstenošanas izdevumiem paredzētā finanšu atsauces summa laikposmam no 2017. gada 1. marta līdz 2018. gada 30. jūnijam ir EUR 3 615 000.
      2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam. Fizisku un juridisku personu dalība procedūrās, ar ko ESĪP piešķir iepirkuma līgumu slēgšanas tiesības, ir bez ierobežojumiem. Turklāt ESĪP iegādātajām precēm netiek piemēroti izcelsmes noteikumi.
      3.   Izdevumus pārvalda saskaņā ar līgumu, ko ESĪP noslēdz ar Komisiju. Par visiem izdevumiem ESĪP atskaitās Komisijai.
      6. pants
      Komandas izveide un sastāvs
      1.   Darbā pie ESĪP norīko uzticamu personālu, lai palīdzētu ESĪP īstenot pilnvaras un kopumā Savienības darbībā Kosovā veicinātu saskaņotību, publicitāti un efektivitāti. Saskaņā ar savām pilnvarām un atbilstīgajiem piešķirtajiem finanšu līdzekļiem ESĪP ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP laikus informē Padomi un Komisiju par komandas sastāvu.
      2.   Dalībvalstis, Savienības iestādes un EĀDD var ierosināt norīkot personālu darbā pie ESĪP. Norīkotajam personālam atalgojumu attiecīgi maksā vai nu nosūtītāja dalībvalsts, vai nosūtītāja Savienības iestāde, vai EĀDD. Darbā pie ESĪP var norīkot arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskiem līgumdarbiniekiem ir kādas dalībvalsts valstspiederība.
      3.   Viss norīkotais personāls paliek attiecīgi nosūtītājas dalībvalsts, nosūtītājas Savienības iestādes vai EĀDD administratīvā pakļautībā un veic savus pienākumus un rīkojas ESĪP pilnvaru interesēs.
      7. pants
      ESĪP un ESĪP personāla privilēģijas un imunitāte
      Par privilēģijām, imunitāti un citām garantijām, kas vajadzīgas ESĪP un ESĪP personāla misijas īstenošanai un sekmīgai darbībai, attiecīgā gadījumā vienojas ar uzņēmējām pusēm. Šajā nolūkā dalībvalstis un EĀDD sniedz visu vajadzīgo atbalstu.
      8. pants
      ES klasificētas informācijas drošība
      1.   ESĪP un ESĪP komandas locekļi ievēro drošības principus un minimālos standartus, kas ir noteikti ar Padomes Lēmumu 2013/488/ES (4).
      2.   Saskaņā ar drošības noteikumiem ES klasificētās informācijas aizsardzībai AP ir pilnvarots nodot NATO/KFOR to klasificēto ES informāciju un dokumentus, kuri izstrādāti minētās darbības veikšanai un kuru klasifikācija nav augstāka par CONFIDENTIEL UE/EU CONFIDENTIAL.
      3.   Saskaņā ar drošības noteikumiem ES klasificētās informācijas aizsardzībai un ESĪP darbības vajadzībām AP ir pilnvarots nodot Apvienoto Nāciju Organizācijai (ANO) un Eiropas Drošības un sadarbības organizācijai (EDSO) to klasificēto ES informāciju un dokumentus, kuri ir izstrādāti minētās darbības veikšanai un kuru klasifikācija nav augstāka par RESTREINT UE/EU RESTRICTED. Šajā nolūkā sagatavo vietējus noteikumus.
      4.   AP ir pilnvarots ar šo lēmumu saistītām trešām personām nodot neklasificētus ES dokumentus, kuri ir saistīti ar Padomes apspriedēm par minēto darbību un uz kuriem saskaņā ar Padomes reglamenta 6. panta 1. punktu attiecas pienākums ievērot dienesta noslēpumu.
      9. pants
      Piekļuve informācijai un apgādes atbalsts
      1.   Dalībvalstis, Komisija un Padomes Ģenerālsekretariāts ESĪP nodrošina piekļuvi visai vajadzīgajai informācijai.
      2.   Savienības delegācija un/vai dalībvalstis attiecīgā gadījumā nodrošina apgādes atbalstu reģionā.
      10. pants
      Drošība
      Saskaņā ar Savienības politiku tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un, pamatojoties uz drošības situāciju teritorijā, par ko ESĪP ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

                  a)

                  izstrādājot konkrētu drošības plānu, kurš pamatojas uz EĀDD norādījumiem, ietverot konkrētus fiziskos, organizatoriskos un procesuālos drošības pasākumus, ar kuru noteikta personāla droša pārvietošanās uz attiecīgo teritoriju, par ko ESĪP ir atbildīgs, un minētajā teritorijā, kā arī aprakstīta rīcība drošības negadījumos, un ietverot ārkārtas situāciju plānu un evakuācijas plānu;

                  b)

                  visam personālam, kas izvietots ārpus Savienības, nodrošinot augsta riska apdrošināšanu, kas atbilst apstākļiem teritorijā par ko ESĪP ir atbildīgs;

                  c)

                  nodrošinot, lai visi ESĪP komandas locekļi, ko izvieto ārpus Savienības, tostarp uz vietas nolīgtie darbinieki, pirms vai pēc ierašanās teritorijā, par ko ESĪP ir atbildīgs, būtu piedalījušies atbilstīgā drošības apmācībā, kuras pamatā ir EĀDD minētajai teritorijai piešķirtā riska izvērtējuma pakāpe;

                  d)

                  nodrošinot visu pēc regulāriem drošības izvērtējumiem saskaņoto ieteikumu īstenošanu un saistībā ar progresa ziņojumu un pilnvaru īstenošanas ziņojumu sistēmu sniedzot rakstiskus ziņojumus Padomei, AP un Komisijai par šo ieteikumu īstenošanu un citiem drošības jautājumiem.

            11. pants
      Ziņojumi
      ESĪP regulāri sniedz mutiskus un rakstiskus ziņojumus AP. ESĪP regulāri sniedz ziņojumu PDK. Vajadzības gadījumā ESĪP ziņojumus sniedz arī Padomes darba grupām. Ziņojumus regulāri izsūta, izmantojot COREU tīklu. ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var tikt iesaistīts Eiropas Parlamenta informēšanā.
      12. pants
      Koordinācija
      1.   Lai sasniegtu Savienības politiskos mērķus, ESĪP veicina Savienības darbību vienotību, saskaņotību un efektivitāti un palīdz nodrošināt to, lai visi Savienības instrumenti un dalībvalstu darbības tiktu veiktas konsekventi. ESĪP darbības saskaņo ar Komisijas darbībām, kā arī vajadzības gadījumā ar darbībām, ko reģionā veic citi ESĪP. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
      2.   Misijas norises vietā ESĪP uztur ciešu saikni ar attiecīgajiem reģionā strādājošiem dalībvalstu misiju vadītājiem un Savienības delegāciju vadītājiem un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP sniedz norādījumus EULEX KOSOVO vadītājam par vietējiem politiskiem jautājumiem, tostarp par politiskajiem aspektiem tādos jautājumos, kas saistīti ar izpildes pienākumiem. ESĪP un civilo operāciju komandieris vajadzības gadījumā savstarpēji apspriežas.
      3.   ESĪP uztur sakarus arī ar attiecīgām vietējām struktūrām un citiem starptautiskiem un reģionāliem rīcībspēkiem, kas darbojas šajā teritorijā.
      4.   ESĪP kopā ar citiem Savienības darbību īstenotājiem šajā teritorijā nodrošina informācijas izplatīšanu un apmaiņu starp Savienības darbību īstenotājiem uz vietas, lai sasniegtu augstu situācijas kopīgas izpratnes un izvērtēšanas pakāpi.
      13. pants
      Palīdzība saistībā ar prasībām
      ESĪP un ESĪP darbinieki palīdz, nodrošinot elementus reaģēšanai uz jebkādām prasībām un pienākumiem, kas izriet no iepriekšējo ESĪP Kosovā pilnvarām, un šim nolūkam sniedz administratīvu palīdzību un piekļuvi būtiskajiem dokumentiem.
      14. pants
      Pārskatīšana
      Šā lēmuma īstenošanu un tā saskaņotību ar citām Savienības darbībām reģionā regulāri pārskata. ESĪP līdz 2017. gada 30. septembrim iesniedz Padomei, AP un Komisijai progresa ziņojumu un līdz 2018. gada 31. martam – visaptverošu pilnvaru īstenošanas pārskata ziņojumu.
      15. pants
      Stāšanās spēkā
      Šis lēmums stājas spēkā tā pieņemšanas dienā.

         Briselē, 2017. gada 27. februārī

               Padomes vārdā –

               priekšsēdētājs

            K. MIZZI

         (*1)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.

         (1)  OV L 212, 5.8.2016., 109. lpp.

         (2)  OV L 71, 16.3.2016., 3. lpp.

         (3)  Padomes Lēmums (ES) 2015/1988 (2015. gada 22. oktobris) par to, lai Savienības vārdā parakstītu Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu, no otras puses (OV L 290, 6.11.2015., 4. lpp.).

         (4)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).


title: Padomes Lēmums (ES) 2016/374 (2016. gada 14. marts), ar ko groza Eiropas Parlamenta un Padomes Lēmumu Nr. 529/2013/ES, lai attiecībā uz Horvātijas Republiku iekļautu references līmeņus meža apsaimniekošanai, minimālās vērtības meža definīcijai un emisiju bāzes gadu

text:
               16.3.2016

               LV

               Eiropas Savienības Oficiālais Vēstnesis

               L 70/20

         PADOMES LĒMUMS (ES) 2016/374
   (2016. gada 14. marts),
   ar ko groza Eiropas Parlamenta un Padomes Lēmumu Nr. 529/2013/ES, lai attiecībā uz Horvātijas Republiku iekļautu references līmeņus meža apsaimniekošanai, minimālās vērtības meža definīcijai un emisiju bāzes gadu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Aktu par Horvātijas Republikas pievienošanos un jo īpaši tā 50. pantu,
   ņemot vērā Eiropas Komisijas priekšlikumu,
   tā kā:

               (1)

               Ievērojot Horvātijas Pievienošanās akta 50. pantu, ja pirms pievienošanās pieņemtajos iestāžu aktos ir vajadzīgi pielāgojumi sakarā ar pievienošanos un ja vajadzīgie pielāgojumi nav paredzēti minētajā Pievienošanās aktā vai tā pielikumos, Padome pēc Komisijas priekšlikuma ar kvalificētu balsu vairākumu pieņem šim nolūkam vajadzīgos aktus, ja sākotnējo aktu nav pieņēmusi Komisija.

               (2)

               Eiropas Parlamenta un Padomes Lēmumā Nr. 529/2013/ES (1) dalībvalstīm attiecīgi II, V un VI pielikumā ir noteikti references līmeņi attiecībā uz meža apsaimniekošanu, minimālās vērtības meža definīcijai un emisiju bāzes gads vai periods.

               (3)

               Pēc Horvātijas Republikas pievienošanās Eiropas Savienībai 2013. gada 1. jūlijā Lēmuma Nr. 529/2013/ES II, V un VI pielikumā attiecībā uz Horvātiju būtu jāiekļauj arī konkrētais references līmenis, vērtības meža definīcijai un bāzes gads.

               (4)

               Tāpēc būtu attiecīgi jāgroza Lēmums Nr. 529/2013/ES,

         IR PIEŅĒMUSI ŠO LĒMUMU.
   1. pants
   Lēmumu Nr. 529/2013/ES groza šādi:

               1)

               II pielikumā pēc ieraksta attiecībā uz Bulgāriju iekļauj šādu:

                           “Horvātija

                           – 6 289 ”;

               2)

               V pielikumā pēc ieraksta attiecībā uz Bulgāriju ailē “Platība (ha)”, “Koku vainagu projekcija (%)” un “Koku augstums (m)” iekļauj attiecīgi šādu informāciju:

                           “Horvātija

                           0,1

                           10

                           2”;

               3)

               VI pielikumā pēc ieraksta attiecībā uz Bulgāriju iekļauj šādu:

                           “Horvātija

                           1990”.

         2. pants
   Šis lēmums ir adresēts dalībvalstīm.

      Briselē, 2016. gada 14. martā

            Padomes vārdā –

            priekšsēdētājs

         M.H.P. VAN DAM

      (1)  Eiropas Parlamenta un Padomes Lēmums Nr. 529/2013/ES (2013. gada 21. maijs) par uzskaites noteikumiem attiecībā uz siltumnīcefekta gāzu emisijām un piesaisti, kas rodas darbībās, kuras saistītas ar zemes izmantošanu, zemes izmantošanas maiņu un mežsaimniecību, un par informāciju par rīcību, kas saistīta ar šīm darbībām (OV L 165, 18.6.2013., 80. lpp.).


title: 2012/214/ES: Padomes Lēmums ( 2012. gada 24. aprīlis ), ar ko ieceļ Reģionu komitejas locekļa aizstājēju no Vācijas

text:
               26.4.2012

               LV

               Eiropas Savienības Oficiālais Vēstnesis

               L 114/17

         PADOMES LĒMUMS
   (2012. gada 24. aprīlis),
   ar ko ieceļ Reģionu komitejas locekļa aizstājēju no Vācijas
   (2012/214/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Heino VAHLDIECK kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2015. gada 25. janvārim, Reģionu komitejā par locekļa aizstājēju tiek iecelts:

               —

                  Heiko HECHT kungs, Mitglied des Europa-ausschusses der Hamburgischen Bürgerschaft.

         2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 24. aprīlī

            Padomes vārdā –

            priekšsēdētājs

         N. WAMMEN

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2013/60/ES: Padomes Lēmums ( 2013. gada 22. janvāris ), ar ko ieceļ divus Reģionu komitejas locekļu aizstājējus no Austrijas

text:
               25.1.2013

               LV

               Eiropas Savienības Oficiālais Vēstnesis

               L 22/22

         PADOMES LĒMUMS
   (2013. gada 22. janvāris),
   ar ko ieceļ divus Reģionu komitejas locekļu aizstājējus no Austrijas
   (2013/60/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Austrijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Achill RUMPOLD kunga un Bernadette MENNEL kundzes pilnvaru termiņa beigām ir atbrīvojušās divas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejas locekļu aizstājēju amatos tiek iecelti:

               —

                  Wolfgang WALDNER kungs, Landesrat beim Amt der Kärntner Landesregierung,

               —

               Dr. Gabriele NUSSΒAUMER, Landtagspräsidentin.

         2. pants
   Šis lēmums stājas spēkā tā pieņemšanas dienā.

      Briselē, 2013. gada 22. janvārī

            Padomes vārdā –

            priekšsēdētājs

         M. NOONAN

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes Lēmums 2011/137/KĀDP ( 2011. gada 28. februāris ) par ierobežojošiem pasākumiem saistībā ar situāciju Lībijā

text:
               3.3.2011

               LV

               Eiropas Savienības Oficiālais Vēstnesis

               L 58/53

         PADOMES LĒMUMS 2011/137/KĀDP
   (2011. gada 28. februāris)
   par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Eiropas Savienība 2011. gada 23. februārī pauda dziļas bažas par notiekošo Lībijā. ES stingri nosodīja vardarbību un spēka pielietošanu pret civiliedzīvotājiem un pauda nožēlu par represijām pret mierīgiem demonstrāciju dalībniekiem.

               (2)

               ES atkārtoti aicināja izbeigt spēka pielietošanu un veikt pasākumus, lai pievērstos iedzīvotāju likumīgajām prasībām.

               (3)

               Apvienoto Nāciju Organizācijas Drošības padome (turpmāk “Drošības padome”) 2011. gada 26. februārī pieņēma Rezolūciju 1970 (“ANO DPR 1970 (2011)”, ar ko ieviesa ierobežojošus pasākumus pret Lībiju un personām un vienībām, kuras iesaistītas būtiskos cilvēktiesību pārkāpumos pret Lībijas iedzīvotājiem, tostarp piedalījušās uzbrukumos civiliedzīvotājiem un civilajiem objektiem, tādējādi pārkāpjot starptautiskās tiesības.

               (4)

               Ņemot vērā to, cik nopietna ir situācija Lībijā, ES uzskata, ka ir jāievieš papildu ierobežojoši pasākumi.

               (5)

               Ir vajadzīga turpmāka Eiropas Savienības rīcība, lai īstenotu dažus pasākumus,

         IR PIEŅĒMUSI ŠO LĒMUMU.
   1. pants
   1.   Ieroču un ar tiem saistīto visa veida materiālu, tostarp ieroču un munīcijas, militāro transportlīdzekļu un aprīkojuma, paramilitārā aprīkojuma un tā rezerves daļu, kā arī aprīkojuma, ko var izmantot iekšējai apspiešanai, tieša vai netieša piegāde, pārdošana vai nodošana Lībijai, ko veic dalībvalstu pilsoņi vai no dalībvalstu teritorijām, vai caur tām vai, izmantojot kuģus, kuri kuģo ar to karogu, vai to gaisa kuģus, ir aizliegta neatkarīgi no tā, vai darbību izcelsme ir to teritorijā, vai nav.
   2.   Aizliegts:

               a)

               jebkurai fiziskai vai juridiskai personai, vienībai vai struktūrai Lībijā vai izmantošanai Lībijā tieši vai netieši sniegt ar militārām darbībām saistītu tehnisku palīdzību, mācības vai citu palīdzību, tostarp nodrošināt bruņotus algotņus, vai 1. punktā minēto preču nodrošināšanu, uzturēšanu un izmantošanu;

               b)

               jebkurai fiziskai vai juridiskai personai, vienībai vai struktūrai Lībijā vai izmantošanai Lībijā tieši vai netieši sniegt finansiālu palīdzību, kas saistīta ar militārām darbībām, vai 1. punktā minēto preču nodrošināšanu, uzturēšanu un izmantošanu;

               c)

               apzināti un tīši piedalīties darbībās, kuru mērķis vai sekas ir apiet a) un b) apakšpunktā minētos aizliegumus.

         2. pants
   1.   Lēmuma 1. pantu nepiemēro:

               a)

               darbībām, lai piegādātu, pārdotu vai nodotu militāru aprīkojumu, kas nav nāvējošs, vai aprīkojumu, ko varētu izmantot iekšējai apspiešanai, taču kas paredzēts vienīgi humānām un aizsardzības vajadzībām;

               b)

               cita veida ieroču vai ar tiem saistīto materiālu piegādei, pārdošanai vai nodošanai;

               c)

               tādas tehniskās palīdzības, mācību vai citas palīdzības, tostarp personāla palīdzības, sniegšanai, kas saistīta ar šādu aprīkojumu;

               d)

               tādas finansiālās palīdzības sniegšanai, kas saistīta ar šādu aprīkojumu;

         kā iepriekš atbilstīgi apstiprinājusi Komiteja, kas izveidota saskaņā ar ANO DPR 1970 (2011) 24. punktu (turpmāk “Komiteja”).
   2.   Lēmuma 1. pants neattiecas uz tādu aizsargtērpu, tostarp bruņuvestu un bruņucepuru, piegādi, pārdošanu vai nodošanu, ko ANO personāls, Eiropas Savienības vai tās dalībvalstu personāls, plašsaziņas līdzekļu pārstāvji, humānās palīdzības un attīstības programmu darbinieki un ar to saistītais personāls uz laiku eksportē uz Lībiju tikai personīgām vajadzībām.
   3. pants
   Dalībvalstu valstspiederīgajiem vai izmantojot to kuģus, kuri kuģo ar to karogu, vai to gaisa kuģus, aizliegts iepirkt no Lībijas 1. panta 1. punktā minētos priekšmetus un tehnoloģijas, neatkarīgi no tā, vai to izcelsme ir Lībijas teritorijā vai ārpus tās.
   4. pants
   1.   Saskaņā ar savām valsts iestādēm un tiesību aktiem un atbilstīgi starptautiskām tiesībām, jo īpaši ar jūras tiesībām un atbilstīgiem starptautiskiem nolīgumiem civilās aviācijas jomā, dalībvalstis savā teritorijā, tostarp jūras ostās un lidostās, inspicē visas kravas, kas tiek sūtītas uz Lībiju un kas tiek saņemtas no Lībijas, ja to rīcībā ir informācija, kas dod pietiekamu pamatu uzskatīt, ka kravā ir priekšmeti, kuru piegāde, pārdošana, nodošana vai eksports saskaņā ar šo lēmumu ir aizliegta.
   2.   Atklājot priekšmetus, kuru piegāde, pārdošana, nodošana vai eksports saskaņā ar šo lēmumu ir aizliegta, dalībvalstis tos konfiscē un likvidē (tostarp iznīcinot, padarot darboties nespējīgas, nododot glabāšanā vai nododot likvidēšanai valstij, kas nav izcelsmes vai galamērķa valsts).
   3.   Dalībvalstis saskaņā ar saviem tiesību aktiem savstarpēji sadarbojas, veicot pārbaudes un iznīcināšanas darbības saskaņā ar 1. un 2. punktu.
   4.   Uz gaisa kuģiem un kuģiem, kas transportē kravas uz Lībiju un no tās, attiecas prasība pirms iebraukšanas un izbraukšanas sniegt papildu informāciju par visām precēm, ko ieved dalībvalstī vai izved no tās.
   5. pants
   1.   Dalībvalstis veic vajadzīgos pasākumus, lai to teritorijā neieceļotu vai lai to tranzītā nešķērsotu:

               a)

               personas, kas uzskaitītas ANO DP Rezolūcijas 1970 (2011) I pielikumā, turklāt arī personas, ko sarakstā iekļāvusi ANO Drošības padome vai saskaņā ar ANO DP Rezolūcijas 1970 (2011) 22. punktu izveidotā Komiteja, kuras uzskaitītas I pielikumā;

               b)

               personas, uz kurām neattiecas I pielikums, bet kuras ir iesaistītas vai līdzdarbojas būtisku cilvēktiesību pārkāpumu pret Lībijas iedzīvotājiem pasūtīšanā, kontrolēšanā vai citādā vadīšanā, tostarp iesaistoties vai līdzdarbojoties tādu uzbrukumu civiliedzīvotājiem un civilajiem objektiem, tostarp gaisa uzlidojumu, plānošanā, vadīšanā, pasūtīšanā vai veikšanā, kuri ir pretrunā ar starptautiskajām tiesībām, vai personas, kas darbojas viņu vārdā vai viņu uzdevumā vai viņu vadībā, kā uzskaitīts II pielikumā.

         2.   Šā panta 1. punkts neuzliek par pienākumu dalībvalstij aizliegt saviem valstspiederīgajiem ieceļot tās teritorijā.
   3.   Šā panta 1. punkta a) apakšpunktu nepiemēro, ja Komiteja nosaka, ka:

               a)

               ceļojums notiek steidzamu humānu iemeslu dēļ, tostarp reliģiska pienākuma dēļ;

               b)

               izņēmums sekmētu miera un nacionālā izlīguma panākšanu Lībijā, kā arī stabilitāti reģionā.

         4.   Šā panta 1. punkta a) apakšpunktu nepiemēro, ja:

               a)

               ieceļošana vai teritorijas šķērsošana tranzītā ir vajadzīga, lai īstenotu tiesas procesu; vai

               b)

               dalībvalsts katrā gadījumā atsevišķi konstatē, ka ieceļošana vai teritorijas šķērsošana tranzītā ir vajadzīga, lai veicinātu mieru un stabilitāti Lībijā, un dalībvalstis 48 stundu laikā pēc šāda konstatējuma informē Komiteju.

         5.   Šā panta 1. punkta b) apakšpunkts neskar gadījumus, ja dalībvalstij jāpilda starptautisko tiesību aktu saistības, proti:

               a)

               tā ir starptautiskas starpvaldību organizācijas uzņēmējvalsts;

               b)

               tā ir ANO sasauktas vai tās aizgādībā rīkotas starptautiskas konferences uzņēmējvalsts;

               c)

               saskaņā ar daudzpusēju nolīgumu, ar ko piešķir privilēģijas un imunitāti; vai

               d)

               saskaņā ar 1929. gada Samierināšanās Līgumu (Laterāna Pakts), ko noslēdza Svētais Krēsls (Vatikāna Pilsētvalsts) un Itālija.

         6.   Šā panta 5. punktu uzskata par piemērojamu arī gadījumos, ja kāda dalībvalsts ir Eiropas Drošības un sadarbības organizācijas (EDSO) uzņēmējvalsts.
   7.   Padomi pienācīgi informē par visiem gadījumiem, kad dalībvalsts pieļauj izņēmumu saskaņā ar 5. vai 6. punktu.
   8.   Dalībvalstis var piešķirt izņēmumus 1. punkta b) apakšpunktā paredzētajiem pasākumiem, ja ceļošana ir attaisnojama steidzamu humānu iemeslu dēļ vai tāpēc, lai piedalītos starpvaldību sanāksmēs, tostarp tajās, kuras atbalsta Savienība vai kuras rīko dalībvalsts, kas ir EDSO prezidentvalsts, un kurās notiek politisks dialogs, kas tieši atbalsta demokrātiju, cilvēktiesības un tiesiskumu Lībijā.
   9.   Dalībvalsts, kas vēlas piešķirt 8. punktā minēto izņēmumu, rakstveidā par to paziņo Padomei. Izņēmumu uzskata par piešķirtu, izņemot, ja viens vai vairāki Padomes locekļi rakstiski iebilst pret šādu rīcību divu darba dienu laikā no brīža, kad saņemts paziņojums par ierosināto izņēmumu. Gadījumā, ja viens vai vairāki Padomes locekļi iebilst, Padome ar kvalificētu balsu vairākumu var pieņemt lēmumu piešķirt ierosināto izņēmumu.
   10.   Gadījumos, ja saskaņā ar 5., 6. un 8. punktu dalībvalsts atļauj ieceļot tās teritorijā vai šķērsot tranzītā tās teritoriju personām, kas minētas pielikumā, atļauja ir derīga tikai tam mērķim, kam tā ir izsniegta, un personām, kuras tajā norādītas.
   6. pants
   1.   Visi līdzekļi, citi finanšu aktīvi un saimnieciskie resursi, kuri tieši vai netieši pieder vai kurus tieši vai netieši kontrolē:

               a)

               personas, kas uzskaitītas ANO DP Rezolūcijas 1970 (2011) II pielikumā, turklāt arī personas, ko sarakstā iekļāvusi ANO Drošības padome vai saskaņā ar ANO DP Rezolūcijas 1970 (2011) 22. punktu izveidotā Komiteja, vai personas vai vienības, kas darbojas viņu vārdā vai vadībā, vai vienības, kas tām pieder vai ko tās kontrolē, kuras uzskaitītas III pielikumā;

               b)

               personas un vienības, uz kurām neattiecas III pielikums, bet kuras ir iesaistītas vai līdzdarbojas būtisku cilvēktiesību pārkāpumu pret Lībijas iedzīvotājiem pasūtīšanā, kontrolēšanā vai citādā vadīšanā, tostarp iesaistoties vai līdzdarbojoties tādu uzbrukumu civiliedzīvotājiem un civilajiem objektiem, tostarp gaisa uzlidojumu, plānošanā, vadīšanā, pasūtīšanā vai veikšanā, kuri ir pretrunā ar starptautiskajām tiesībām; vai personas vai vienības, kas darbojas viņu vārdā vai viņu vadībā, vai vienības, kas tām pieder vai ko tās kontrolē, kā uzskaitīts IV pielikumā,

         tiek iesaldēti.
   2.   Nekādus līdzekļus, citus finanšu aktīvus vai saimnieciskus resursus nedara tieši vai netieši pieejamus 1. punktā minētajām juridiskām vai fiziskām personām vai vienībām vai to interesēs.
   3.   Izņēmumi pieļaujami attiecībā uz līdzekļiem, citiem finanšu aktīviem un saimnieciskajiem resursiem, ja:

               a)

               nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, medikamentiem un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

               b)

               paredzēti vienīgi samērīgai samaksai par kvalificētu darbu un saskaņā ar valsts tiesību aktiem – atlīdzībai par izdevumiem, kas saistīti ar juridiskiem pakalpojumiem; vai

               c)

               paredzēti vienīgi nodevu maksājumiem vai pakalpojumu maksājumiem par iesaldēto līdzekļu, citu finanšu aktīvu vai saimniecisko resursu pastāvīgu turēšanu un saglabāšanu atbilstīgi attiecīgās valsts tiesību aktiem,

         pēc tam, kad attiecīgā dalībvalsts nosūtījusi Komitejai paziņojumu par nodomu vajadzības gadījumā atļaut pieeju šādiem līdzekļiem, citiem finanšu aktīviem un saimnieciskajiem resursiem un, ja Komiteja piecu darba dienu laikā pēc šāda paziņojuma nav pieņēmusi pretēju lēmumu.
   4.   Izņēmumi pieļaujami arī gadījumos, ja:

               a)

               līdzekļi un saimnieciskie resursi ir vajadzīgi ārkārtas izdevumiem, pēc tam, kad attiecīgā dalībvalsts atbilstīgi ir nosūtījusi paziņojumu Komitejai un Komiteja to ir apstiprinājusi; vai

               b)

               uz līdzekļiem un saimnieciskajiem resursiem attiecas tiesisks, administratīvs vai arbitrāžas noteikts apgrūtinājums vai spriedums; tādā gadījumā līdzekļus, citus finanšu aktīvus un saimnieciskos resursus var izmantot, lai apmierinātu šādu apgrūtinājumu vai spriedumu, ar nosacījumu, ka apgrūtinājums vai spriedums stājies spēkā pirms ANO DPR 1970 (2011) pieņemšanas dienas un tas nav 1. punktā minētās personas vai vienības interesēs, un ka attiecīgā dalībvalsts atbilstīgi par to ir informējusi Komiteju.

         5.   Šā panta 1. punkts neliedz sarakstā iekļautai personai vai vienībai veikt obligātus maksājumus saskaņā ar līgumu, kas stājies spēkā pirms šīs personas vai vienības iekļaušanas sarakstā, ja attiecīgā dalībvalsts ir secinājusi, ka maksājumu tieši vai netieši nesaņem šā panta 1. punktā minēta persona vai vienība, un pēc tam, kad attiecīgā dalībvalsts ir informējusi Komiteju par nodomu veikt vai saņemt šādus maksājumus vai vajadzības gadījumā atļaut atcelt līdzekļu vai saimniecisko resursu iesaldēšanu šim nolūkam, to dara desmit darba dienas pirms šādas atļaujas.
   6.   Šā panta 2. punktu nepiemēro šādām darbībām ar iesaldēto kontu:

               a)

               procentu ienākumiem vai citiem ieņēmumiem no šiem kontiem vai

               b)

               maksājumiem, kas nokārtojami saskaņā ar līgumiem, nolīgumiem un saistībām, kuras radušās pirms dienas, kad uz minētajiem kontiem attiecināja ierobežojošus pasākumus,

         ar noteikumu, ka visiem šādiem procentiem, citiem ieņēmumiem un maksājumiem turpina piemērot 1. punktu.
   7. pants
   Tādu Personu un vienību, kas iekļautas un uzskaitītas sarakstā I, II, III vai IV pielikumā, vai citu Lībijas personu vai vienību, tostarp Lībijas valdības, vai kādas personas vai vienības, kas iesniedz prasību šādas personas vai vienības vārdā vai rīkojas to labā, prasības neapmierina, tostarp prasības par kompensāciju vai citas šāda veida prasības, piemēram, ieskaitu, garantijas nodrošinātu prasību, kas saistīta ar kādu līgumu vai darījumu, ko tieši vai netieši, pilnībā vai daļēji skāruši pasākumi, kas pieņemti saskaņā ar ANO DPR 1970 (2011), tostarp Savienības un dalībvalstu pasākumi saskaņā ar attiecīgo Drošības padomes lēmumu vai šajā lēmumā noteikto prasību īstenošanu.
   8. pants
   1.   Padome īsteno grozījumus I un III pielikumā, pamatojoties uz Drošības padomes vai Komitejas noteikto.
   2.   Padome pēc dalībvalstu vai Savienības Augstā pārstāvja ārlietās un drošības politikas jautājumos ierosinājuma pieņem II un IV pielikumā iekļauto sarakstu un tajā izdarītos grozījumus.
   9. pants
   1.   Ja Drošības padome vai Komiteja iekļauj sarakstā personu vai vienību, Padome šo personu vai vienību iekļauj sarakstā I vai III pielikumā.
   2.   Ja Padome nolemj uz personu vai vienību attiecināt 5. panta 1. punkta b) apakšpunktā un 6. panta 1. punkta b) apakšpunktā minētos pasākumus, tā attiecīgi groza II un IV pielikumu.
   3.   Padome paziņo 1. un 2. punktā minētai personai vai vienībai par savu lēmumu, tostarp pamatojumu tās iekļaušanai sarakstā, nosūtot to vai nu tieši, ja tās adrese ir zināma, vai arī publicējot paziņojumu, dodot attiecīgai personai vai vienībai iespēju paust savus apsvērumus.
   4.   Ja ir iesniegti apsvērumi vai ja ir iesniegti jauni būtiski pierādījumi, Padome pārskata savu lēmumu un attiecīgi informē šo personu vai vienību.
   10. pants
   1.   Šā lēmuma I, II, III un IV pielikumā norāda pamatojumu attiecīgo personu un vienību iekļaušanai sarakstā, kā noteikusi Drošības padome vai Komiteja attiecībā uz I un III pielikumu.
   2.   Lēmuma I, II, III un IV pielikumā attiecīgā gadījumā iekļauj arī vajadzīgo informāciju attiecīgo personu vai vienību identificēšanai, ja tāda ir pieejama, kā noteikusi Drošības padome vai Komiteja attiecībā uz I un III pielikumu. Attiecībā uz personām šāda informācija var būt vārdi, tostarp pieņemtie vārdi, dzimšanas datums un vieta, valstspiederība, pases un identitātes kartes numurs, dzimums, adrese, ja tā ir zināma, kā arī amats vai profesija. Attiecībā uz vienībām tāda informācija var būt nosaukumi, reģistrācijas vieta un datums, reģistrācijas numurs un uzņēmējdarbības veikšanas vieta. I un III pielikumā ietver arī datumu, kad Drošības padome vai Komiteja to ir iekļāvusi sarakstā.
   11. pants
   Lai šajā lēmumā noteikto pasākumu ietekme būtu iespējami lielāka, Savienība aicina trešās valstis pieņemt līdzīgus ierobežojošus pasākumus.
   12. pants
   1.   Šo lēmumu vajadzības gadījumā atbilstīgi pārskata, groza vai atceļ, jo īpaši ņemot vērā atbilstīgus Drošības padomes lēmumus.
   2.   Pasākumus, kas minēti 5. panta 1. punkta b) apakšpunktā un 6. panta 1. punkta b) apakšpunktā, pārskata regulāri un vismaz reizi 12 mēnešos. Tos pārstāj piemērot attiecībā uz attiecīgajām personām un vienībām, ja Padome saskaņā ar 8. panta 2. punktā minēto procedūru secina, ka vairs nepastāv nosacījumi to piemērošanai.
   13. pants
   Šis lēmums stājas spēkā tā pieņemšanas dienā.

      Briselē, 2011. gada 28. februārī

            Padomes vārdā –

            priekšsēdētājs

         MARTONYI J.

      I PIELIKUMS

         Lēmuma 5. panta 1. punkta a) apakšpunktā minēto personu saraksts

                  1.

                        AL-BAGHDADI, Dr Abdulqader Mohammed

                  Pases numurs: B010574. Dzimšanas datums: 01.07.1950.
                  Revolucionāro komiteju koordinācijas biroja vadītājs Revolucionārās komitejas ir iesaistītas per demonstrantiem vērstajā vardarbībā.
                  ANO norādes datums: 26.2.2011.

                  2.

                        DIBRI, Abdulqader Yusef

                  Dzimšanas datums: 1946. Dzimšanas vieta: Houn, Lībija.

                     Muammar QADHAFI personiskās drošības dienesta vadītājs. Atbildīgais ar režīma drošības jautājumiem Piedalījies pret disidentiem vērstā vardarbībā.
                  ANO norādes datums: 26.2.2011.

                  3.

                        DORDA, Abu Zayd Umar

                  Ārējās drošības organizācijas direktors. Režīmam lojāla persona. Ārējās izlūkošanas aģentūras vadītājs.
                  ANO norādes datums: 26.2.2011.

                  4.

                        JABIR, ģenerālmajors Abu Bakr Yunis

                  Dzimšanas datums: 1952. Dzimšanas vieta: Jalo, Lībija.
                  Aizsardzības ministrs. Vispārēja atbildība par bruņoto spēku darbībām.
                  ANO norādes datums: 26.2.2011.

                  5.

                        MATUQ, Matuq Mohammed

                  Dzimšanas datums: 1956. Dzimšanas vieta: Khoms.
                  Sabiedrisko pakalpojumu ministrs. Režīma augsta amatpersona. Saistība ar Revolucionāro komiteju. Ir bijis iesaistīts disidentu apspiešanā un pret tiem vērstā vardarbībā.
                  ANO norādes datums: 26.2.2011.

                  6.

                        QADHAF AL-DAM, Sayyid Mohammed

                  Dzimšanas datums: 1948. Dzimšanas vieta: Sirte, Lībija.

                     Muammar QADHAFI brālēns. 1980. gadā Sayyid bija iesaistīts disidentu noslepkavošanas operācijā un tiek uzskatīts par vainīgu vairākās slepkavībās Eiropā. Tiek uzskatīts, ka viņš bijis iesaistīts ieroču iepirkšanā.
                  ANO norādes datums: 26.2.2011.

                  7.

                        QADHAFI, Aisha Muammar

                  Dzimšanas datums: 1978. Dzimšanas vieta: Tripole, Lībija.

                     Muammar QADHAFI meita. Cieša saistība ar režīmu.
                  ANO norādes datums: 26.2.2011.

                  8.

                        QADHAFI, Hannibal Muammar

                  Pases numurs: B/002210. Dzimšanas datums: 20.09.1975. Dzimšanas vieta: Tripole, Lībija.

                     Muammar QADHAFI dēls. Cieša saistība ar režīmu.
                  ANO norādes datums: 26.2.2011.

                  9.

                        QADHAFI, Khamis Muammar

                  Dzimšanas datums: 1978. Dzimšanas vieta: Tripole, Lībija.

                     Muammar QADHAFI dēls. Cieša saistība ar režīmu. Demonstrantu apspiešanā iesaistīto militāro vienību vadīšana.
                  ANO norādes datums: 26.2.2011.

                  10.

                        QADHAFI, Mohammed Muammar

                  Dzimšanas datums: 1970. Dzimšanas vieta: Tripole, Lībija.

                     Muammar QADHAFI dēls. Cieša saistība ar režīmu.
                  ANO norādes datums: 26.2.2011.

                  11.

                        QADHAFI, Muammar Mohammed Abu Minyar

                  Dzimšanas datums: 1942. Dzimšanas vieta: Sirte, Lībija.
                  Revolūcijas vadītājs, bruņoto spēku augstākais vadītājs. Atbildīgs par pavēlēm vērst represijas pret demonstrantiem, apsūdzēts cilvēktiesību pārkāpumos.
                  ANO norādes datums: 26.2.2011.

                  12.

                        QADHAFI, Mutassim

                  Dzimšanas datums: 1976. Dzimšanas vieta: Tripole, Lībija.
                  Valsts drošības padomnieks. Muammar QADHAFI dēls. Cieša saistība ar režīmu.
                  ANO norādes datums: 26.2.2011.

                  13.

                        QADHAFI, Saadi

                  Pases numurs: 014797. Dzimšanas datums: 25.05.1973. Dzimšanas vieta: Tripole, Lībija.
                  Īpašo spēku komandieris. Muammar QADHAFI dēls. Cieša saistība ar režīmu. Demonstrantu apspiešanā iesaistīto militāro vienību vadīšana.
                  ANO norādes datums: 26.2.2011.

                  14.

                        QADHAFI, Saif al-Arab

                  Dzimšanas datums: 1982. Dzimšanas vieta: Tripole, Lībija.

                     Muammar QADHAFI dēls. Cieša saistība ar režīmu.
                  ANO norādes datums: 26.2.2011.

                  15.

                        QADHAFI, Saif al-Islam

                  Pases numurs: B014995. Dzimšanas datums: 25.06.1972. Dzimšanas vieta: Tripole, Lībija.

                     Qadhafi fonda direktors. Muammar QADHAFI dēls. Cieša saistība ar režīmu. Musinošas publiskas runas, kas veicina vardarbību pret demonstrantiem.
                  ANO norādes datums: 26.2.2011.

                  16.

                        AL-SENUSSI, Colonel Abdullah

                  Dzimšanas datums: 1949. Dzimšanas vieta: Sudāna
                  Militārā izlūkdienesta direktors. Militārā izlūkdienesta dalība demonstrāciju apspiešanā. Tiek turēts aizdomās par saistību ar masveida slepkavošanu Abu Selim cietumā. In absentia notiesāts par UTA lidmašīnas uzspridzināšanu. Muammar QADHAFI sievasbrālis.
                  ANO norādes datums: 26.2.2011.

      II PIELIKUMS

         Lēmuma 5. panta 1. punkta b) apakšpunktā minēto personu saraksts

                  Uzvārds, vārds

                  Identifikācijas informācija

                  Pamatojums

                  Datums, kad iekļauts sarakstā

                  1.

                     ABDULHAFIZ, Colonel Mas’ud

                  Amats – bruņoto spēku komandieris

                  Bruņoto spēku 3. virspavēlnieks. Nozīmīga loma militārajā izlūkošanā.

                  28.2.2011.

                  2.

                     ABDUSSALAM, Abdussalam Mohammed

                  Amats – pretterorisma vadītājs, Ārējās drošības organizācija
                  Dzimšanas gads – 1952
                  Dzimšanas vieta – Tripole, Lībija.

                  Ievērojams Revolucionārās komitejas dalībnieks. Tuvs Muammar QADHAFI līdzgaitnieks.

                  28.2.2011.

                  3.

                     ABU SHAARIYA

                  Amats – Priekšnieka vietnieks, Ārējās drošības organizācija

                  Režīma augsta amatpersona. Muammar QADHAFI svainis.

                  28.2.2011.

                  4.

                     ASHKAL, Al-Barrani

                  Amats – Militārā izlūkdienesta direktora vietnieks.

                  Režīma augsta amatpersona.

                  28.2.2011.

                  5.

                     ASHKAL, Omar

                  Amats – vadītājs, revolucionāro komiteju kustība
                  Dzimšanas vieta – Sirte, Lībija.

                  Revolucionārās komitejas ir iesaistītas pret demonstrantiem vērstajā vardarbībā.

                  28.2.2011.

                  6.

                     QADHAF AL-DAM, Ahmed Mohammed

                  Dzimšanas gads – 1952
                  Dzimšanas vieta – Ēģipte

                     Muammar QADHAFI brālēns. Uzskata, ka kopš 1995. gada viņš ir komandējis armijas elites bataljonu, kas bija atbildīgs par Qadhafi personisko aizsardzību, un ieņēmis nozīmīgu amatu Ārējās drošības organizācijā. Viņš ir bijis iesaistīts operāciju plānošanā pret lībiešu disidentiem ārzemēs un bijis tieši iesaistīts teroristiskās darbībās.

                  28.2.2011.

                  7.

                     AL-BARASSI, Safia Farkash

                  Dzimšanas gads – 1952
                  Dzimšanas vieta– Al Bayda, Lībija

                     Muammar QADHAFI sieva
                  Cieša saistība ar režīmu.

                  28.2.2011.

                  8.

                     SALEH, Bachir

                  Dzimšanas gads – 1946
                  Dzimšanas vieta – Traghen

                  Prezidenta kabineta vadītājs.
                  Cieša saistība ar režīmu.

                  28.2.2011.

                  9.

                     Ģenerālis TOHAMI, Khaled

                  Dzimšanas gads – 1946
                  Dzimšanas vieta – Genzur

                  Iekšējās drošības biroja direktors.
                  Cieša saistība ar režīmu.

                  28.2.2011.

                  10.

                     FARKASH, Mohammed Boucharaya

                  Dzimšanas datums – 1949. gada 1. jūlijs
                  Dzimšanas vieta – Al-Bayda

                  Ārējās drošības biroja izlūkošanas direktors.
                  Cieša saistība ar režīmu.

                  28.2.2011.

      III PIELIKUMS

         Lēmuma 6. panta 1. punkta a) apakšpunktā minēto personu un vienību saraksts

                  1.

                        QADHAFI, Aisha Muammar

                  Dzimšanas datums: 1978. Dzimšanas vieta: Tripole, Lībija.

                     Muammar QADHAFI meita. Cieša saistība ar režīmu.
                  ANO norādes datums: 26.2.2011.

                  2.

                        QADHAFI, Hannibal Muammar

                  Pases numurs: B/002210. Dzimšanas datums: 20.09.1975. Dzimšanas vieta: Tripole, Lībija.

                     Muammar QADHAFI dēls. Cieša saistība ar režīmu.
                  ANO norādes datums: 26.2.2011.

                  3.

                        QADHAFI, Khamis Muammar

                  Dzimšanas datums: 1978. Dzimšanas vieta: Tripole, Lībija.

                     Muammar QADHAFI dēls. Cieša saistība ar režīmu. Demonstrantu apspiešanā iesaistīto militāro vienību vadīšana.
                  ANO norādes datums: 26.2.2011.

                  4.

                        QADHAFI, Muammar Mohammed Abu Minyar

                  Dzimšanas datums: 1942. Dzimšanas vieta: Sirte, Lībija.
                  Revolūcijas vadītājs, bruņoto spēku augstākais vadītājs. Atbildīgs par pavēlēm pret demonstrantiem vērst represijas, apsūdzēts cilvēktiesību pārkāpumos.
                  ANO norādes datums: 26.2.2011.

                  5.

                        QADHAFI, Mutassim

                  Dzimšanas datums: 1976. Dzimšanas vieta: Tripole, Lībija.
                  Valsts drošības padomnieks. Muammar QADHAFI dēls. Cieša saistība ar režīmu.
                  ANO norādes datums: 26.2.2011.

                  6.

                        QADHAFI, Saif al-Islam

                     Qadhafi fonda direktors. Pases numurs: B014995. Dzimšanas datums: 25.06.1972. Dzimšanas vieta: Tripole, Lībija.

                     Muammar QADHAFI dēls. Cieša saistība ar režīmu. Musinošas publiskas runas, kas veicina vardarbību pret demonstrantiem.
                  ANO norādes datums: 26.2.2011.

      IV PIELIKUMS

         Lēmuma 6. panta 1. punkta b) apakšpunktā minēto personu un vienību saraksts

                  Uzvārds, vārds

                  Identifikācijas informācija

                  Pamatojums

                  Datums, kad iekļauts sarakstā

                  1.

                     ABDULHAFIZ, pulkvedis Mas’ud

                  Amats – bruņoto spēku komandieris

                  Bruņoto spēku 3. virspavēlnieks. Nozīmīga loma militārajā izlūkošanā.

                  28.2.2011.

                  2.

                     ABDUSSALAM, Abdussalam Mohammed

                  Amats – pretterorisma vadītājs, Ārējās drošības organizācija
                  Dzimšanas gads – 1952
                  Dzimšanas vieta – Tripole, Lībija.

                  Ievērojams Revolucionārās komitejas dalībnieks. Tuvs Muammar QADHAFI līdzgaitnieks.

                  28.2.2011.

                  3.

                     ABU SHAARIYA

                  Amats – Priekšnieka vietnieks, Ārējās drošības organizācija

                  Režīma augsta amatpersona. Muammar QADHAFI svainis.

                  28.2.2011.

                  4.

                     ASHKAL, Al-Barrani

                  Amats – Militārā izlūkdienesta direktora vietnieks.

                  Režīma augsta amatpersona.

                  28.2.2011.

                  5.

                     ASHKAL, Omar

                  Amats – vadītājs, revolucionāro komiteju kustība
                  Dzimšanas vieta – Sirte, Lībija.

                  Revolucionārās komitejas ir iesaistītas pret demonstrantiem vērstajā vardarbībā.

                  28.2.2011.

                  6.

                     AL-BAGHDADI, Dr Abdulqader Mohammed

                  Amats – Revolucionāro komiteju koordinācijas biroja vadītājs
                  Pase Nr. B010574
                  Dzimšanas datums – 01/07/1950

                  Revolucionārās komitejas ir iesaistītas pret demonstrantiem vērstajā vardarbībā.

                  28.2.2011.

                  7.

                     DIBRI, Abdulqader Yusef

                  Amats – Muammar QADHAFI personiskās drošības dienesta vadītājs.
                  Dzimšanas gads – 1946
                  Dzimšanas vieta – Houn, Lībija.

                  Atbildīgais ar režīma drošības jautājumiem Pazīstams ar to, ka vardarbīgi vērsies pret disidentiem.

                  28.2.2011.

                  8.

                     DORDA, Abu Zayd Umar

                  Amats – Ārējās drošības organizācijas direktors

                  Režīmam lojāla persona. Ārējās izlūkošanas dienesta vadītājs.

                  28.2.2011.

                  9.

                     JABIR, Major General Abu Bakr Yunis

                  Amats – Aizsardzības ministrs.
                  Dzimšanas gads – 1952
                  Dzimšanas vieta – Jalo, Lībija.

                  Vispārēja atbildība par bruņoto spēku darbībām.

                  28.2.2011.

                  10.

                     MATUQ, Matuq Mohammed

                  Amats – Sabiedrisko pakalpojumu ministrs.
                  Dzimšanas gads – 1956
                  Dzimšanas vieta – Khoms.

                  Režīma augsta amatpersona. Saistīts ar revolucionārajām komitejām. Pazīstams ar to, ka bijis iesaistīts vardarbīgā disidentu apspiešanā.

                  28.2.2011.

                  11.

                     QADHAF AL-DAM, Ahmed Mohammed

                  Dzimšanas gads – 1952
                  Dzimšanas vieta – Ēģipte

                     Muammar QADHAFI brālēns. Uzskata, ka kopš 1995. gada viņš ir komandējis armijas elites bataljonu, kas bija atbildīgs par Qadhafi personisko aizsardzību, un ieņēmis nozīmīgu amatu Ārējās drošības organizācijā. Viņš ir bijis iesaistīts operāciju plānošanā pret lībiešu disidentiem ārzemēs un bijis tieši iesaistīts teroristiskās darbībās.

                  28.2.2011.

                  12.

                     QADHAF AL-DAM, Sayyid Mohammed

                  Dzimšanas gads – 1948
                  Dzimšanas vieta – Sirte, Lībija.

                     Muammar QADHAFI brālēns. Astoņdesmitajos gados Sayyid bija iesaistīts disidentu slepkavošanas kampaņā, uzskata, ka viņš atbildīgs par vairākām slepkavībām Eiropā. Uzskata, ka viņš saistīts arī ar ieroču sagādi.

                  28.2.2011.

                  13.

                     QADHAFI, Mohammed Muammar

                  Amats – Lībijas galvenā pasta un telekomunikāciju uzņēmuma priekšsēdētājs
                  Dzimšanas gads – 1970
                  Dzimšanas vieta – Tripole, Lībija.

                     Muammar QADHAFI dēls Cieša saistība ar režīmu.

                  28.2.2011.

                  14.

                     QADHAFI, Saadi

                              Amats – Īpašo spēku komandieris.

                              Pase Nr. 014797

                              Dzimšanas datums – 25/05/1973

                              Dzimšanas vieta – Tripole, Lībija.

                     Muammar QADHAFI dēls Cieša saistība ar režīmu. Demonstrantu apspiešanā iesaistīto militāro vienību vadīšana.

                  28.2.2011.

                  15.

                     QADHAFI, Saif al-Arab

                  Dzimšanas gads – 1982
                  Dzimšanas vieta – Tripole, Lībija.

                     Muammar QADHAFI dēls Cieša saistība ar režīmu.

                  28.2.2011.

                  16.

                     AL-SENUSSI, pulkvedis Abdullah (Al-Megrahi)

                  Amats – Militārā izlūkdienesta direktors.
                  Dzimšanas gads – 1949
                  Dzimšanas vieta – Sudāna

                  Militārā izlūkdienesta dalība demonstrāciju apspiešanā. Tiek turēts aizdomās par to, ka bijis iesaistīts slaktiņā Abu Selim cietumā. Notiesāts in absentia par UTA lidmašīnas spridzināšanu. Muammar QADHAFI svainis.

                  28.2.2011.

                  17.

                     AL-BARASSI, Safia Farkash

                  Dzimšanas gads – 1952
                  Dzimšanas vieta – Al Bayda, Lībija

                     Muammar QADHAFI sieva
                  Cieša saistība ar režīmu.

                  28.2.2011.

                  18.

                     SALEH, Bachir

                  Dzimšanas gads – 1946
                  Dzimšanas vieta –

                  Prezidenta kabineta vadītājs.
                  Cieša saistība ar režīmu.

                  28.2.2011.

                  19.

                  Ģenerālis TOHAMI, Khaled

                  Dzimšanas gads – 1946
                  Dzimšanas vieta – Genzur

                  Iekšējās drošības biroja direktors.
                  Cieša saistība ar režīmu.

                  28.2.2011.

                  20.

                     FARKASH, Mohammed Boucharaya

                  Dzimšanas datums – 1949. gada 1. jūlijs
                  Dzimšanas vieta – Al-Bayda

                  Ārējās drošības biroja izlūkošanas direktors.
                  Cieša saistība ar režīmu.

                  28.2.2011.


title: Padomes Lēmums (2017. gada 26. jūnijs), ar ko atjauno Eiropas Profesionālās izglītības attīstības centra valdi

text:
               28.6.2017

               LV

               Eiropas Savienības Oficiālais Vēstnesis

               C 204/2

         PADOMES LĒMUMS
   (2017. gada 26. jūnijs),
   ar ko atjauno Eiropas Profesionālās izglītības attīstības centra valdi
   (2017/C 204/03)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Dānijas valdības iesniegto kandidatūru,
   tā kā:

               (1)

               Padome ar 2015. gada 14. jūlija lēmumu (2) un 2015. gada 14. septembra lēmumu (3) iecēla Eiropas Profesionālās izglītības attīstības centra valdes locekļus uz laikposmu no 2015. gada 18. septembra līdz 2018. gada 17. septembrim.

               (2)

               Centra valdē ir atbrīvojusies Dānijas locekļa vieta valdības pārstāvju kategorijā, Lars MORTENSEN kungam atkāpjoties no amata.

               (3)

               Minētā centra valdes locekļi būtu jāieceļ uz atlikušo pilnvaru laiku, kas beidzas 2018. gada 17. septembrī,

         IR PIEŅĒMUSI ŠO LĒMUMU.
   1. pants
   Ar šo minētā persona tiek iecelta par Eiropas Profesionālās izglītības attīstības centra valdes locekli uz atlikušo pilnvaru laiku, proti, līdz 2018. gada 17. septembrim.
   VALDĪBAS PĀRSTĀVJI

               DĀNIJA

                  Lise Lotte TOFT kundze

         2. pants
   Šo lēmumu informācijas vajadzībām publicē Eiropas Savienības Oficiālajā Vēstnesī.

      Luksemburgā, 2017. gada 26. jūnijā

            Padomes vārdā –

            priekšsēdētājs

         J. MIZZI

      (1)  OV L 39, 13.2.1975., 1. lpp.

      (2)  OV C 232, 16.7.2015., 2. lpp.

      (3)  OV C 305, 16.9.2015., 2. lpp.


title: 2006/538/EK,Euratom: Padomes un Komisijas Lēmums ( 2006. gada 24. janvāris ), lai noslēgtu Protokolu, kurš pievienots Partnerības un sadarbības nolīgumam starp Eiropas Kopienām un to dalībvalstīm, no vienas puses, un Ukrainu, no otras puses, (PSN) par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos PSN un par PSN pielāgojumiem

text:
               16.8.2006

               LV

               Eiropas Savienības Oficiālais Vēstnesis

               L 224/21

      PADOMES UN KOMISIJAS LĒMUMS

   (2006. gada 24. janvāris),
   lai noslēgtu Protokolu, kurš pievienots Partnerības un sadarbības nolīgumam starp Eiropas Kopienām un to dalībvalstīm, no vienas puses, un Ukrainu, no otras puses, (PSN) par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos PSN un par PSN pielāgojumiem
   (2006/538/EK, Euratom)
   EIROPAS SAVIENĪBAS PADOME UN EIROPAS KOPIENU KOMISIJA,
   ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 300. panta 3. punkta pirmo daļu,
   ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,
   ņemot vērā 2003. gada Pievienošanās līgumu, un jo īpaši tā 2. panta 3. punktu,
   ņemot vērā 2003. gada Pievienošanās aktu, un jo īpaši tā 6. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,
   tā kā:

               (1)

               Protokols, kurš pievienots Partnerības un sadarbības nolīgumam starp Eiropas Kopienām un to dalībvalstīm, no vienas puses, un Ukrainu, no otras puses, (PSN) par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos PSN un par PSN pielāgojumiem, tika Eiropas Kopienas un dalībvalstu vārdā parakstīts 2004. gada 29. aprīlī saskaņā ar Padomes Lēmumu 2006/537/EK (2).

               (2)

               Līdz tā spēkā stāšanās dienai Protokolu provizoriski piemēro no pievienošanās dienas.

               (3)

               Protokols būtu jāapstiprina,

         IR NOLĒMUŠAS ŠĀDI.
   1. pants
   Ar šo Eiropas Kopienas, Eiropas Atomenerģijas kopienas un dalībvalstu vārdā tiek apstiprināts Protokols, kurš pievienots Partnerības un sadarbības nolīgumam starp Eiropas Kopienām un to dalībvalstīm, no vienas puses, un Ukrainu, no otras puses, par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos PSN un PSN pielāgojumiem.
   Protokola teksts ir pievienots šim lēmumam (3).
   2. pants
   Padomes priekšsēdētājs Eiropas Kopienas un tās dalībvalstu vārdā sniedz Protokola 4. pantā paredzēto paziņojumu. Komisijas priekšsēdētājs vienlaikus sniedz šādu paziņojumu Eiropas Atomenerģijas kopienas vārdā.

      Briselē, 2006. gada 24. janvārī

            Padomes vārdā –

            priekšsēdētājs

         K.-H. GRASSER

            Komisijas vārdā –

            priekšsēdētājs

         J. M. BARROSO

      (1)  OV C 174 E, 14.7.2005., 45. lpp.

      (2)  Skatīt šā Oficiālā Vēstneša 15. lpp.

      (3)  Skatīt šā Oficiālā Vēstneša 16. lpp.


title: Padomes Lēmums 2011/518/KĀDP ( 2011. gada 25. augusts ), ar ko ieceļ Eiropas Savienības Īpašo pārstāvi Dienvidkaukāzā un saistībā ar krīzi Gruzijā

text:
               27.8.2011

               LV

               Eiropas Savienības Oficiālais Vēstnesis

               L 221/5

         PADOMES LĒMUMS 2011/518/KĀDP
   (2011. gada 25. augusts),
   ar ko ieceļ Eiropas Savienības Īpašo pārstāvi Dienvidkaukāzā un saistībā ar krīzi Gruzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2006. gada 20. februārī pieņēma Vienoto rīcību 2008/121/KĀDP (1), ar ko Peter SEMNEBY kungu iecēla par Eiropas Savienības īpašo pārstāvi Dienvidkaukāzā. Peter SEMNEBY kunga pilnvaru termiņš beidzās 2011. gada 28. februārī.

               (2)

               Padome 2008. gada 25. septembrī pieņēma Vienoto rīcību 2008/760/KĀDP (2), ar ko Pierre MOREL kungu iecēla par Eiropas Savienības īpašo pārstāvi saistībā ar krīzi Gruzijā. Pierre MOREL kunga pilnvaru termiņš beidzas 2011. gada 31. augustā.

               (3)

               Laikposmam no 2011. gada 1. septembra līdz 2012. gada 30. jūnijam būtu jāieceļ Eiropas Savienības īpašais pārstāvis (ESĪP) Dienvidkaukāzā un saistībā ar krīzi Gruzijā.

               (4)

               ESĪP pilnvaras tiks īstenotas situācijā, kas var pasliktināties un varētu traucēt Līguma 21. pantā izklāstīto Savienības ārējās darbības mērķu sasniegšanai,

         IR PIEŅĒMUSI ŠO LĒMUMU.
   1. pants
   Iecelšana

      Philippe LEFORT kungs ar šo tiek iecelts/iecelta par Eiropas Savienības īpašo pārstāvi (ESĪP) Dienvidkaukāzā un saistībā ar krīzi Gruzijā uz laikposmu no 2011. gada 1. septembra līdz 2012. gada 30. jūnijam. ESĪP pilnvaras var beigties agrāk, ja Padome pēc Savienības Augstā pārstāvja ārlietās un drošības politikas jautājumos (AP) priekšlikuma pieņem tādu lēmumu.
   2. pants
   Politikas mērķi
   ESĪP pilnvaru pamatā ir Savienības politikas mērķi attiecībā uz Dienvidkaukāzu, ietverot mērķus, kas noteikti 2008. gada 1. septembra Eiropadomes ārkārtas Briseles sanāksmes secinājumos un 2008. gada 15. septembrī pieņemtajos Padomes secinājumos. Minētie mērķi ietver:

               a)

               saskaņā ar pastāvošajiem mehānismiem, tostarp Eiropas Drošības un sadarbības organizācija (EDSO) un tās Minskas grupu, novērst konfliktus reģionā, sekmēt reģiona konfliktu (tostarp krīzi Gruzijā un Kalnu Karabahā) noregulējumu miermīlīgiem līdzekļiem (veicinot bēgļu un valsts robežās pārvietotu personu atgriešanos un ar citiem piemērotiem līdzekļiem) un atbalstīt šāda noregulējuma īstenošanu atbilstīgi starptautisko tiesību principiem;

               b)

               lietišķi sadarboties ar galvenajiem reģionā ieinteresētajiem darbību veicējiem;

               c)

               mudināt un atbalstīt turpmāku sadarbību starp Armēniju, Azerbaidžānu un Gruziju, un attiecīgā gadījumā to kaimiņvalstīm;

               d)

               stiprināt Savienības darbību efektivitāti un pamanāmību reģionā.

         3. pants
   Pilnvaras
   Lai sasniegtu politikas mērķus, ESĪP ir pilnvarots:

               a)

               izvērst kontaktus ar reģiona valstu valdībām, parlamentiem, citiem svarīgiem politiskiem dalībniekiem, tiesu iestādēm un pilsonisko sabiedrību;

               b)

               mudināt reģiona valstis sadarboties, risinot reģiona jautājumus, kas rada kopīgu ieinteresētību, piemēram, kopīgus drošības apdraudējumus, terorisma, nelegālas tirdzniecības un organizētas noziedzības apkarošanu;

               c)

               sekmēt konfliktu noregulējumu miermīlīgā ceļā saskaņā ar starptautisko tiesību principiem un veicināt šāda noregulējuma īstenošanu ciešā sadarbībā ar Apvienoto Nāciju Organizāciju, EDSO un tās Minskas grupu;

               d)

               ņemot vērā krīzi Gruzijā:

                           i)

                           palīdzēt sagatavoties starptautiskām apspriedēm, kas notiek saskaņā ar 2008. gada 12. augusta vienošanās 6. punktu ("Ženēvas starptautiskās apspriedes") un tās 2008. gada 8. septembra īstenošanas pasākumiem, tostarp par reģiona drošības un stabilitātes pasākumiem; bēgļu un iekšzemē pārvietoto personu jautājumiem, pamatojoties uz starptautiski atzītiem principiem, un jebkādiem citiem jautājumiem pēc pušu savstarpējas vienošanās;

                           ii)

                           palīdzēt noteikt Savienības nostāju un ESĪP līmenī pārstāvēt to i) apakšpunktā minētajās apspriedēs; un

                           iii)

                           veicināt 2008. gada 12. augusta vienošanās un tās 2008. gada 8. septembra īstenošanas pasākumu īstenošanu;

               e)

               veicināt pašapziņas celšanas pasākumu izstrādi un īstenošanu;

               f)

               vajadzības gadījumā palīdzēt sagatavot Savienības ieguldījumus konflikta iespējama noregulējuma īstenošanā;

               g)

               izvērst Savienības dialogu ar galvenajiem reģionā ieinteresētajiem dalībniekiem;

               h)

               palīdzēt Savienībai turpināt izstrādāt vispārēju Dienvidkaukāza politiku;

               i)

               saistībā ar šajā pantā minētajām darbībām sekmēt ES cilvēktiesību politikas un cilvēktiesību jomā izstrādāto ES pamatnostādņu īstenošanu, īpaši bērnu un sieviešu cilvēktiesību īstenošanu konfliktu skartās zonās, konkrēti – pārraugot norises šajā jomā un risinot konstatētās problēmas.

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (PDK) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar savām pilnvarām, neskarot AP pilnvaras, dod ESĪP stratēģiskas norādes un politisku virzību.
   3.   ESĪP strādā ciešā sadarbībā ar Eiropas Ārējās darbības dienestu (EĀDD).
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2011. gada 1. septembra līdz 2012. gada 30. jūnijam ir EUR 1 758 000.
   2.   Izdevumus, ko finansē no 1. punktā noteiktās summas, var veikt no 2011. gada 1. septembra. Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP saskaņā ar pilnvarām un atbilstīgajiem piešķirtajiem finanšu līdzekļiem ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu darbā pie ESĪP. Minētajam norīkotajam personālam atalgojumu maksā attiecīgā dalībvalsts, Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, nosūtītājas Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP misijas veikšanai un sekmīgai norisei un ESĪP personāla locekļiem, attiecīgi vienojas ar uzņēmēju pusi vai uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   ES klasificētās informācijas drošība
   ESĪP un ESĪP komandas locekļi ievēro drošības principus un minimālos standartus, kas ir noteikti Padomes Lēmumā 2011/292/ES (2011. gada 31. marts) par drošības noteikumiem ES klasificētas informācijas aizsardzībai (3).
   9. pants
   Piekļuve informācijai un materiāltehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, lai ESĪP var piekļūt jebkurai attiecīgai informācijai.
   2.   Savienības delegācijas reģionā un dalībvalstis attiecīgos gadījumos nodrošina materiāltehnisko atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar ESĪP pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

               a)

               izveidojot misijai paredzētu drošības plānu, kurā ietverti misijai pielāgoti fiziski, organizatoriski un procesuāli drošības pasākumi, vadības pasākumi saistībā ar personāla drošu pārvietošanos uz misijas teritoriju un minētajā teritorijā, un pasākumi drošības negadījumu novēršanai, un paredzot ārkārtas situāciju plānu un misijas evakuācijas plānu;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi ESĪP komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgā drošības apmācībā, kuras pamatā ir misijas teritorijai piešķirtā riska izvērtējuma pakāpe;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar starpposma ziņojumiem un pārskata ziņojumu par pilnvaru īstenošanu – rakstiski ziņojot Padomei, AP un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz mutiskus un rakstiskus ziņojumus PDK un AP. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc PDK vai AP ieteikuma ESĪP var sniegt ziņojumus Ārlietu padomei.
   12. pants
   Koordinācija
   1.   ESĪP veicina visaptverošu Savienības politisko koordināciju un palīdz nodrošināt, lai visi Savienības instrumenti attiecīgajā jomā būtu saskaņoti Savienības politikas mērķu sasniegšanai. ESĪP darbības saskaņo ar Komisijas darbībām. ESĪP regulāri sniedz ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem un dalībvalstu pārstāvniecību vadītājiem, kas dara visu iespējamo, lai palīdzētu ESĪP īstenot pilnvaras. ESĪP ciešā sadarbībā ar Savienības delegācijas Gruzijā vadītāju sniedz Eiropas Savienības Pārraudzības misija Gruzijā (EUMM Georgia) vadītājam vietējus politiskus norādījumus. ESĪP un EUMM Georgia civilās operācijas komandieris vajadzības gadījumos savstarpēji apspriežas. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2012. gada janvāra beigām iesniedz Padomei, AP un Komisijai progresa ziņojumu un ESĪP pilnvaru termiņa beigās – visaptverošu pilnvaru īstenošanas ziņojumu.
   14. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2011. gada 25. augustā

            Padomes vārdā –

            priekšsēdētājs

         M. DOWGIELEWICZ

      (1)  OV L 49, 21.2.2006., 14. lpp.

      (2)  OV L 259, 27.9.2008., 16. lpp.

      (3)  OV L 141, 27.5.2001., 17. lpp.